ಹೊನೊಲುಲು ಉಷ್ಣವಲಯದ ಒಣ ಹವಾಗುಣ ವಲಯದಲ್ಲಿದ್ದು (ಕೊಪೆನ್‌ ವಿಂಗಡಣೆ "As" ) ಬೇಸಿಗೆಯ ಋತುವಿನಲ್ಲಿ ಬಹಳ ಒಣಹವೆಯಿರುತ್ತದೆ. ಅದೇನೇ ಇದ್ದರೂ, ವಾರ್ಷಿಕ ಮಳೆಯ ಪ್ರಮಾಣ ಬಹಳ ಕಡಿಮೆ. ವರದಿ ನೀಡುವ ಹವಾಮಾನ ಇಲಾಖೆಯನ್ನು ಅವಲಂಬಿಸಿ, ಇದರ ಹವಾಗುಣವು ಅರೆ-ಒಣ ಹವಾಗುಣಕ್ಕೆ ಸನಿಹದಲ್ಲಿದೆ (ಕೊಪ್ಪೆನ್‌ ವಿಂಗಡಣೆ "BSh" ). ನಗರದಲ್ಲಿ ಇಡೀ ವರ್ಷ ಬಹಳಷ್ಟು ಸೂರ್ಯನ ಬೆಳಕು ಪ್ರಜ್ವಲಿಸುತ್ತದೆ (ಸರಾಸರಿ 3040 ತಾಸುಗಳು). ನಗರವು ಉಷ್ಣವಲಯದಲ್ಲಿದ್ದರೂ ಉಷ್ಣಾಂಶ, ಮಳೆ ಮತ್ತು ಆರ್ದ್ರತೆಯಂತಹ ಹವಾಮಾನ ಸ್ಥಿತಿಗಳು ಸಾಗರದಿಂದಾಗಿ ಹಿತಕರವಾಗಿರುತ್ತದೆ.
ಹಲವು ತಿಂಗಳುಗಳ ಕಾಲ ಉಷ್ಣಾಂಶಗಳಲ್ಲಿ ವ್ಯತ್ಯಾಸ ಕಡಿಮೆಯಿರುತ್ತದೆ. ಸರಾಸರಿ ಗರಿಷ್ಠ ಉಷ್ಣಾಂಶ 80-89 °F (27-32 °C) ಹಾಗೂ ಸರಾಸರಿ ಕನಿಷ್ಠ ಉಷ್ಣಾಂಶ 65-75 °F (19-24 °C) ವ್ಯಾಪ್ತಿಯಲ್ಲಿರುತ್ತದೆ. ಉಷ್ಣಾಂಶಗಳು 90ರ ಅಂಕಿಗಳು °F (32 °C) ಮೀರುವುದು ಬಹಳ ಅಪರೂಪ. ಕನಿಷ್ಠ ಉಷ್ಣಾಂಶವು ವರ್ಷಕ್ಕೊಮ್ಮೆಯೋ ಅಥವಾ ಎರಡು ಬಾರಿಯೊ 50's°F (~15 °C) ವ್ಯಾಪ್ತಿಯಲ್ಲಿ ಇರುವುದುಂಟು. ಹೊನೊಲುಲು ಕಡಲತೀರದ ಆಚೆಗಿನ ನೀರಿನ ಸರಾಸರಿ ಉಷ್ಣಾಂಶವು ಬೇಸಿಗೆಯ ತಿಂಗಳುಗಳಲ್ಲಿ 82 °F (27 °C) ಹಾಗೂ ಚಳಿಗಾಲದ ತಿಂಗಳುಗಳಲ್ಲಿ 77 °F (25 °C) ಇರುತ್ತದೆ. ವಾರ್ಷಿಕ ಸರಾಸರಿ ಮಳೆಯು ರಷ್ಟಿದೆ. ಇದು ಅಕ್ಟೋಬರ್‌ರಿಂದ ಮಾರ್ಚ್‌ ತಿಂಗಳ ವರೆಗಿನ ಚಳಿಗಾಲದಲ್ಲಿ ಮಳೆಯಾಗುವುದು. ಬೇಸಿಗೆಯಲ್ಲಿ ಮಳೆಯಾಗುವುದು ಬಹಳ ವಿರಳ. ಹೊನೊಲುಲುವಿನಲ್ಲಿ ವರ್ಷದಲ್ಲಿ ಸರಾಸರಿ 270 ದಿನಗಳ ಕಾಲ ಬಿಸಿಲಿದ್ದು, 98 ದಿನಗಳ ಕಾಲ ಆರ್ದ್ರತೆಯಿರುವುದು.

ರೈಲ್ವೆ ಸಾರಿಗೆ
ಪ್ರದರ್ಶನ ಕಲೆಗಳು
ಹವಾಗುಣ
ವಿಮಾನಯಾನ